กรณีการอดอาหารของนายรัปพาซ เป็นข่าวใหญ่ในเดือนพฤศจิกายน พ.ศ.๒๕๕๓ เพราะหน่วยงานใดยืนยันคำวินิจฉัยของศาลชั้นต้นให้รัฐบาลมีอำนาจสั่งให้มีการบังคับยัดเยียดอาหารให้นายรัปพาซได้
ก. พรรคประชาชนสวิส
ข. โรงพยาบาลมหาวิทยาลัยเจนีวา
ค. รัฐบาลแห่งแคว้นวาไลส์
ง. ศาลสูงสุดของสวิตเซอร์แลนด์
คำตอบที่ถูกต้องคือ ง.  เพราะว่า เพราะกรณีการอดอาหารของนายรัปพาซ กลายเป็นข่าวใหญ่ในเดือนพฤศจิกายน พ.ศ.๒๕๕๓ เพราะศาลสูงสุดของสวิตเซอร์แลนด์ (Switzerland’s Supreme Court) ยืนยันคำวินิจฉัยของศาลชั้นต้นให้รัฐบาลมีอำนาจที่จะสั่งให้มีการบังคับยัดเยียดอาหารให้นายรัปพาซได้

แต่บรรดาแพทย์ในโรงพยาบาลมหาวิทยาลัยเจนีวา (University of Geneva Hospital) ไม่ยอมทำตามคำสั่งนั้น เพราะเห็นว่านายรัปพาซได้ยืนยันอย่างหนักแน่นที่จะไม่ยอมรับการรักษา (รวมทั้งการบังคับให้อาหารด้วยการใส่ท่อเข้าไปในกระเพาะอาหาร) ดังกล่าวด้วยสติสัมปชัญญะที่สมบูรณ์ แล้วยังแสดงเจตนาล่วงหน้าอย่างชัดเจนว่าไม่ต้องการการช่วยเหลือ (การรักษา) ใดๆ จากแพทย์ แม้ว่าเขาจะหมดสติไปแล้วก็ตาม

แพทย์จึงต้องทำตามเจตนารมณ์ของผู้ป่วยที่มีสติสัมปชัญญะสมบูรณ์ตามจรรยาแพทย์และตามกฎหมายของแคว้น ของประเทศ และของสากล เพราะการบังคับให้อาหารจำต้องมัดตรึงมือ-เท้า และอาจจะรวมทั้งแขน-ขา-ลำตัวด้วย มิฉะนั้นผู้ป่วยจะดึงท่อให้อาหารออกได้

นอกจากนั้น ผู้ป่วยที่ถูกบังคับให้อาหารอาจจะขย้อน/สำรอกอาหารออกมา แล้วสำลักอาหารนั้นเข้าไปในปอด ทำให้ปอดบวมและเสียชีวิตอย่างทรมานได้ (ขณะที่การอดอาหารจะทำให้เสียชีวิตอย่างค่อนข้างสบาย)
อายุรศาสตร์ (อายุรศาสตร์) - Internal Medicine